በትግራይ የታቀደው 28ሚሊየን ኩንታል ሰብል ምርት ሊሳካ ይችላል
ዘንድሮ የተከናወኑ ምርታማነትን የማሳደግ የሚያስችሉ ስራዎች የታቀደው 28 ሚሊየን ኩንታል ሰብል ምርት ሊታፈስ እንደሚችል ተስፋ መደረጉን የትግራይ ክልል እርሻና ገጠር ልማት ቢሮ አስታወቀ ፡፡በክልሉ የአርሶ አደሩን ምርትና ምርታማነት ለማሳደግ ልዩ ልዩ ስራዎች በመከናወናቸው የተሻለ የዝናብ ስርጭ በመገኘቱ 1 ሚሊየን  በላይ ሄክታር የተሸፈነው ሰብል በጥሩ ሁኔታ ላይ እንደሚገኝ የቢሮው የክረምት ሁኔታዎችና ቴክኖሎጂ ዕድገት የስራ ሂደት ባለቤት አቶ ንጉሰ ተኽሉ ገልጸዋል ፡፡ኪዚሁም ውስጥ የተሻለ ምርት ለማፈስ እንዲቻል በክልሉ ከ46 ሚሊየን በላይ ኩንታል ፍግና ኮፖስት በአርሶ አደሩ ማሳ ላይ መበተኑን ገልጸዋል፡፡በተጨማሪም 408 ሺ 176 ሄክታር በመስመር እና 443 ሺ 967 ሄክታር ደግሞ በማዳበሪያ እንዲዘራ መደረጉን አብራርተዋል ፡፡አርሶ አደሩ ምርቱን ለማሳደግ 77 ሺ 880 ኩንታል ምርጥ ዘር መጠቀሙን ጠቁመዋል፡፡